CELEX: 62010TN0169
Language: sl
Date: 2010-04-14 00:00:00
Title: Zadeva T-169/10: Tožba, vložena 14. aprila 2010 – Grupo Osborne proti UUNT – Industria Licorera Quezalteca (TORO XL)

5.6.2010   
            
            
               SL
            
            
               Uradni list Evropske unije
            
            
               C 148/49
            
         Tožba, vložena 14. aprila 2010 – Grupo Osborne proti UUNT – Industria Licorera Quezalteca (TORO XL)
   (Zadeva T-169/10)
   2010/C 148/79
   Jezik, v katerem je bila tožba vložena: španščina
   
      Stranke
   
   
      Tožeča stranka: Grupo Osborne, SA (El Puerto de Santa María, Španija) (zastopnik: J. Iglesias Monravá, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Industria Licorera Quezalteca, SA
   
      Predlogi tožeče stranke
   
   
               —
            
            
               Odločba odbora za pritožbe UUNT z dne 22. januarja 2010, izdana v zadevi R 223/2009-2, s katero je bila zavrnjena registracija znamke Skupnosti št. 4 769 279 TORO XL v razred 33 naj se razveljavi;
            
         
               —
            
            
               naj se zato dovoli registracija znamke Skupnosti št. 4 769 279 TORO XL v razred 33, in
            
         
               —
            
            
               naj se stroške postopka naloži strankam, ki nasprotujejo tej tožbi.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: besedna znamka „TORO XL“ (prijava za registracijo št. 4 769 279) za proizvode in storitve iz razredov 32, 33 in 43
   
      Imetnik znamke ali znaka, navajanega v postopku z ugovorom: INDUSTRIA LICORERA QUEZALTECA S.A.
   
      Znamka ali znak, navajan v postopku z ugovorom: figurativna znamka Skupnosti (št. 4 027 124), ki vsebuje izraz „XL“, za proizvode iz razreda 33 (alkoholne pijače)
   
      Odločba oddelka za ugovore: zavrnitev ugovora
   
      Odločba odbora za pritožbe: ugoditev ugovoru in zavrnitev prijave za registracijo
   
      Navajani tožbeni razlogi: Nepravilna razlaga člena 8(1)(b) Uredbe št. 207/2009 o blagovni znamki Skupnosti.